Erruso-Korear Adiskidetasunaren zubia

Erruso-Korear Adiskidetasunaren zubia ( eta , Most Druzhby) Tiumen ibaiaren gainetik Errusia eta Ipar Korea herrialdeak lotzen dituen trenbide-zubia da. Sobietar Errepublika Sozialisten Batasunak eta Koreako Herri Errepublika Demokratikoak elkarlanean eraiki zuten 1959an aurretik zegoen aldi baterako zurezko zubia ordezkatzeko. 18 kilometro luze den Ipar Korea eta Errusia arteko muga zeharkatzeko gune bakarra da. Nahiz eta trenbide-zubi bat izan, noizean behin zurezko oholak jartzen dituzte ibilgailuen zirkulazioa ahalbidetzeko, baina betiere aldez aurretiko akordio berezi batekin. Trenbideak zabalera mistoa du. Izan ere, Errusian 1.520 mm-ko trenbide-zabalera erabiltzen dute. Ipar Korean, berriz, 1.435 mm-koa. Errusiako Khasango tren geltokiak eta Ipar Koreako Tumangangeko geltokiak zerbitzatzen dute zubia.

2017ko urrian Ipar Koreak Internet globalerako sarbide berria eskuratu zuen zubitik igarotzen den zuntz optikoko kablearen bidez, Errusiako TransTelekom hornitzailearen eskutik.

 Erreferentziak 

 Kanpo estekak 

Kategoria:Nazioarteko zubiak
Kategoria:Errusiako zubiak
Kategoria:Ipar Koreako zubiak
Kategoria:Burdinbide-zubiak
Kategoria:1959ko zubiak
Kategoria:Korea-Sobietar Batasuna harremanak